als_Latn dik_Latn sag_Latn
‘Kuqezinjtë’ janë rikthyer në rrugën e fitoreve
Shkëndija është rrikthyer në rrugën e fitoreve pasi të dielën ka shënuar fitore 0:1 në transfertën me Horizont Turnovën në kuadër të xhiros së 12-të në Ligën e Parë të futbollit të Maqedonisë. Skuadra e Ardian Koznikut vinte në këtë takim pas dy humbjeve dhe gjatë gjithë lojës ndjehej presioni për fitore, ndërsa për të marrë tre pikët është dashur një super Marko Jovanovski në portë, që shpëtoi të paktën tre gola të sigurtë dhe një gol i Bojan Vruçinës në pjesën e dytë.
Ndeshja nisi me lojë të kujdesshme nga të dyja palët, ndërsa mundësinë e parë e kishte Pandev që goditi nga pozita ideale, mirëpo me pritje të bukur përgjigjet Jovanovski. Shkëndija nga minuta e 11-të mbeti pa kapitenin Pollozhani që doli nga loja si pasojë e lëndimit, mirëpo zëvendësimi i tij Bojku solli performansë të shkëlqyeshme duke qenë ndër më të mirët në teren. Pikërisht Bojku organizoi aksionin më të mirë të Shkëndijës në pjesën e parë kur kombinoi bukur dyfisht me Zebën, ndërsa tentimi i Zhuniorit u devijua në rivënie këndore. Në fund të pjesës së parë është dashur një intervenim tjetër i mrekullueshëm i Jovanovskit për të mbajtur rezultatin 0:0, pasi gardiani i Shkëndijës ndali tentimin e Gjeorgievit në kushte kur sulmuesi vendas u gjet i vetmuar para portës.
I njejti futbollist në fillim të pjesës së dytë provoi me goditje të fortë, mirëpo Jovanovski ishte sërisht në element. Momenti vendimtar i takimit ndodhi në minutën e 67-të kur Zhunior asiston në zonë për Vruçinën, ndërsa kroati regjistron golin e 10-të sezonal. Në vazhdim Shkëndija administroi mirë lojën dhe në çastet e fundit kishte dy mundësi për të shënuar golin e dytë. Së pari Urdinov nuk realizon nga pozicioni ballor me portierin vendas, ndërsa pak më vonë Zahov për mrekulli pret tentimin e Imerit nga gjuajtja e lirë. Kështu Shkëndija arkëton tre pikë të reja me të cilat mbetet në tre pozitat e para në renditje.
Ndeshja e rradhës është në mesjavë me Metalurgun në Tetovë.
HORIZONT T.-SHKËNDIJA 0:1 (0:0)
Stadiumi ‘Kukush’ në Turnovë
Shikues: 500
Arbitër: Dalibor Gjorgjievski
Arbitra anësor: Goran Manasiev dhe Petar Novaçev
Kontrollor: Goce Popev
Delegat:Bobi Stevkovski
Golashënues: Vruçina 67′ (Shkëndija)
Kartona të verdhë: Pandev, Stojçevski, Mavrov (Horizont T.), ndërsa Zhunior (Shkëndija).
Kartona të kuq: /
HORIZONTI: Zahov, Tashev (Dollapçiev 80′), Iliev, Harizanov, Stojçevski, Mavrov, Koçoski (Kovaçev 56′), Gjorgiev, Ivanov, Pandev, Varellovski.
Trajner: Shefki Arifovski
SHKËNDIJA: Jovanovski, Murati, Abdulla, Kirovski, Pollozhani (Bojku11′), Vruçina (Urdinov 80′), Useini, Zhunior, Zeba (Imeri 61′), Berisha, Miliev.
Trajner: Ardian Kozniku.
als_Latn als_Latn als_Latn als_Latn als_Latn hun_Latn als_Latn als_Latn bos_Latn als_Latn bos_Latn swh_Latn gla_Latn als_Latn als_Latn als_Latn bos_Latn hrv_Latn pol_Latn